52 beseer in Vrystaat-busongeluk | Maroela Media
Die toneel waar die bus op 24 Januarie 2015 naby Harrismith in die Vrystaat omgeslaan het Foto: Netcare911
“Die bus se voorwiel het omstreeks 08:00 gebars en die busbestuurder het beheer verloor oor die voertuig,” het sers. Mmako Mophiring, woordvoerder van die polisie, gesê. “Die bus het die pad verlaat en in ŉ veld ingery en omgeslaan.”
Volgens Mophiring is die 35-jarige bestuurder van Tshiame naby Harrismith. Hy is ook beseer.
Chris Botha, woordvoerder van Netcare 911, het in ŉ verklaring bevestig die leerlinge was almal tussen 15 en 19 jaar oud. Volgens Mophiring was hulle op pad na naweekklasse by New Horizon School in Harrismith.
Russel Meiring, woordvoerder van ER24, het in ŉ verklaring gesê die persone het geringe tot matige beserings opgedoen en is na verskillende hospitale, insluitend Mediclinic Hoogland, geneem.
Mophiring het gesê die polisie ondersoek ŉ saak van roekelose of nalatige bestuur.
Hoekom word roekelose en nalatige bestuur ondersoek? Gaan iemand die toestand van ons paaie ook ondersoek? Ons is gister deur soveel slaggate, ongelyke paaie, paaie sonder ‘n skouer ens. ens. ek het nie geweet of die bande gaan hou en ons die huis gaan haal nie! As ons in ‘n ongeluk was, is ons ook aangekla van roekelose of nalatige bestuur???